Ang mundo natin ay may dalawang kalikasan - ang 
mundo ng materyal na mga bagay at ang mundo ng 
mga panloob na katuturan. Kapag iniangat ng tao ang 
kanyang sarili sa antas na ang mga materyal na bagay ay 
nagiging pangalawa na lamang sa kahalagahan at ang 
panloob na katuturan ang pangunahing kahalagahan, 
siya ay nagiging isang taong ispiritwal. 

Paano Tayo 
Magkakamit ng 

Ispiritwalidad? 

May dalawang pangunahing pananaw sa ispiritwal na 
disiplina: ang isa ay nakaayon sa meditasyon at ang 
isa naman ay sa pagmumuni-muni. Ang nauna ay may 
kinalaman sa puso samantalang ang ikalawa ay may 
kinalaman isip. 

Ang ispiritwalidad ng puso ay kadalasang binibigyang 
kahulugan na kabaligtaran ng kamunduhan. Ito ay 
nagsusulong sa pangangalaga sa ispiritwalidad, at ito 
ay ang paglayo patungo sa isang malayong lugar, pag- 
iwan sa tahanan at magsagawa ng meditasyon. Ito 
ang pananaw na nilalaman ng isang kilalang aklat na 
pinamagatang, “The Monk Who Sold His Ferrari.” 

Naniniwala ako na ang ispiritwalidad na nakabatay sa 
puso ay nagdadala sa tao sa isang antas ng kaligayahan. 
Ang mga kilos at sinasambit ay lumilikha ng 
masayang pakiramdam sa kalooban ng gumagawa 
nito. Maraming mga pamamaraan ng meditasyon 
para sa disiplinang ispiritwal, na naging palasak sa 
ibat ibang anyo mula pa noong sinaunang panahon. 
Tiwinang ang tao ay nag-aangat sa kanyang sarili kaysa 
sa mga makamundong bagay at nag-alay ng kanyang 
buhay sa pagiging isa sa hindi-materyal na mundo sa 
pamamagitan ng meditasyon, nakakaranas siya ng 
kakaibang pakiramdam. Kapag ang tao ay pumasok 
sa kalagayan ng kasiyahan ay nararamdaman niya ang 
hindi maipaliwanag na ligaya. Batay sa karanasang 
ito, ang mga tao ay nag-uugnay sa kaligayahan sa 


ispiritwalidad. Gayunpaman ang kaligayahan na ito ay 
isang mas mababang antas ng ispiritwalidad. Sa aking 
pananaw, ako ay higit na pumapanig sa pananaw ng 
kontemplasyon. Ang tao ay isang nilalang na nag-iisip. 
Siya ay biniyayaan ngpag-iisip na siyang pinakamalakas 
niyang katangian. Ang tunay na ispiritwalidad o ang 
ispiritwalidad na nagmumu-muni ay yaong may 
kakayanan na kausapin ang ating mga pag-iisip. 
Anumang uri ng ispiritwalidad na makakamit sa mas 
mababang antas kaysa sa ating mga isip ay hindi tunay 
na ispiritwalidad. 

Ang Mapag-isip na 

Ispiritwalidad 

Ayon sa German Philosopher na si Nietzsche, ang 
lihim ng paghango ng isang buong tao tungo sa pag- 
iral ay ang sariling pag-iisip. Ngunit sa aking pananaw, 
ito ay kalahati lamang ng katotohanan. Ang buong 
katotohanan ay ang paghubog ng kumpletong tao ay 
nakasalalay sa pag-iisip na hindi pansarili. Ang dahilan 
dito ay lahat ng tao ay nabubuhay sa ibat ibang uri ng 
lipunan. Ang lipunan na ito ay patuloy na bumubuo 
ng mapagbagong impluwensiya sa kanyang pag-iisip, 
hanggang sa ang kanyang pag-iisip ay hinubog na ng 
mga impluwensiyang ito. 

Angproseso ngispiritwal o intelektwal napaghuhubog 
sa katotohanan ay nagsisimula sa pag-aalis ng 
paghuhubog sa isip na naimpluwensiyahan. Mas lalong 
inaalis ng tao ang paghuhubog sa kanyang isip ay mas 
nakakabuo siya ng ispiritwalidad o paghuhubog na 
ispiritwal. Lahat ng tao ay Mr. Nature o Mr. Spiritual 
pagsilang ibig sabihin ay may pagkiling tayo sa 
dalawang bagay na ito. Ngunit pagkasilang, siya ay 
namumuhay sa isang lipunan na nag-iimpluwensiya sa 
kanya. Ang mapag-isip na ispiritwalidad ay nagdudulot 
na maging posible ang pagbura sa impluwensiyang 
ito at magpahintulot na ang isang tao ay bumalik sa 
natural na kalagayan nang siya ay ipinanganak. Ang 
ispiritwal na siyensiya sa dulot nito, ay isang pantawag 


para sa pag-aalis ng impluwensiya sa pag-iisip. Walang 
mamumuong ispiritwalidad kung wala ito. 

Ang sumunod na katanungan ay, paano magaganap 
ang pag-aalis ng impluwensiya na ito? Mayroon lamang 
isang paraan para rito: Ito ay sa pagsasabi ng, “Ako 
ay nagkamali.” Maraming ulit sa ating mga buhay ay 
hinaharap tayo ng mga sitwasyon na napagtatanto 
natin na tayo ay mali sa ating pag-iisip, salita at 
gawa. Ngunit sa halos lahat ng sitwasyon, ay wala 
tayong lakas ng loob upang sabihin na tayo ay mali. 
Ito ay pumipigil sa ating proseso ng pagtanggal ng 
impluwensiya sa atin. Sa pagkakataon lamang na ito sa 
pagsasabi natin na tayo ay mali at tinanggap natin ang 
katotohanan na ang ating pag-aalis sa impluwensiya 
sa atin ay nagpapatuloy. Ito ang proseso ng paghubog 
sa ating personalidad sa pamamagitan ng proseso ng 
pag-aalis sa impluwensiya. 

Ang Ideolohiya ng 

Ispiritwalidad 

Para sa akin, ang tunay na ispiritwalidad ay 
nakasalalay sa pag-iisip o pagmumuni-muni, na 
pawang may kinalaman lahat sa gawaing pang- 
isip. Ang ispiritwalidad na ito ay nabubuo kapag 
ang tao ay nagbigay pansin sa katanungan na may 
kinalaman sa ideolohiya ng buhay tulad ng, Sino 
ako?, Ano ang layunin ng aking buhay?, Ano ang 
mundong ito na nakapaligid sa akin? Ano ang piano 
para sa akin ng Tagapaglikha? Ang aking buhay ba ay 
pinamamahalaan ng tadhana o sariling desisyon?... 
Ang isang naghahanap ay makakatagpo ng tunay 
na ispiritwalidad sa pamamagitan ng paghahanap 
ng mga rasyonal na sagot sa mga katanungang ito, 
na sa pamamagitan nito ay matatanggap niya ang 
isipiritwalidad sa isip o sa mapag-isip na antas. 

Tunay na ang paglalakbay tungo sa ispiritwalidad 
ay nagsisimula sa kagustuhan na hanapin ang 
katotohanan. Kapag ang isang naghahanap ay 
nakatuklas ng katotohanan at nalaman niya ang piano 


ng Tagapaglikha, ang kanyang buhay ay pumapasok 
sa bagong yugto, at ito ay ang pagbuo ng ispiritwal 
na pagkatao ayon sa mga prinsipyong ispiritwal. Ang 
ispiritwal na paglalakbay na ito ay intelektuwal sa 
kalikasan nito. Ang hangad nito ay dalawang bagay 
- ang isa ay upang masolusyunan ang isang bugtong 
kung bakit ang lahat ng kalalakihan at kababaihan ay 
sumasailalim sa negatibong karanasan sa mundong 
ito at ang isa ay upang magbigay ng positibong 
solusyon. Ito ay tumutugon sa kabalintunaan ng mga 
tao na sila ay binigyan ng kalayaan upang pumili ng 
direksiyong moral at sa kanilang maling paggamit 
nito - na isang pagkilos na nagdudulot sa kanila na 
paulit-ulit na humarap sa mga sitwasyon na ang mga 
tao ay namiminsala sa isat isa; na sila ay nagkakaroon 
ng kawalan dahil sa kawalang katarungan ng iba; at mga 
hamon na dulot ng mga hindi magagandang karanasan. 
Sa mga panahon na ito, ang ispiritwalidad ay nagtuturo 
sa atin na baguhin ang negatibong pananaw tungo sa 
positibo sa pamamagitan ng sining ng pagpapalit. Ito 
ang ideolohiya ng ispiritwalidad tulad ng ipinahayag 
sa Islam. 

Ang Sining ng 

Pagpapalit 

Kapag nakatuklas ang siyentipiko ng siyentipikong 
mundo, hindi niya nililisan ang materyal na mundo, 
bagkus ay nananatili siya rito, pinag-aaralan niya 
ito at tumutuklas sa mismong mundong ito. Ang 
Ispiritwalidad ay isa ring siyensiya. Sa ispiritwal na 
siyensiya, ang parehong pamamaraan ay tanggap 
din at ito ay ang pagsailalim sa mga karanasang 
ispiritwal habang nananatili sa materyal na mundo. 
Ang ispiritwalidad, sa katotohanan, ay isang proseso 
ng pagbago sa mga materyal na pang araw-araw na 
kaganapan sa atin tungo sa ispiritwal na karanasan. 
Habang nabubuhay sa kanyang pamumuhay na 
panlipunan, ang tao ay naaapektuhan ng mga 
kaganapan, na nagdudulot ng mga negatibong pag- 
iisip tulad ng malisya, pagnanasa, galit, kayabangan, 
kasakiman at iba pa. Ngunit kapag iniangat niya ang 


kanyang sarili mula sa kanyang kapaligiran, mula sa 
mga materyal na antas tungo sa mas mataas na antas 
na intelektuwal, siya ay nakakaranas ng tunay na 
ispiritwalidad. Sa mataas na antas na ito, ay nagagawa 
ng tao na alisin ang mga negatibong kaisipan at palitan 
ito ng mga positibo. Sa mataas na kalagayang ito, 
natututunan niya na palitan ang mga hindi ispiritwal 
na mga bagay tungo sa mga ispiritwal na mga bagay 

Ito ang prinsipyo na kung saan ay nakabase ang 
materyal na mundo. Ito ay maaaring matawag na 
prinsipyong sining ng pagpapalit. Halimbawa, tingnan 
natin ang sitwasyon ng tubig. May dalawang gas na 
bumubuo rito na kung sila ay magkahiwalay ay hindi 
sila tubig, ngunit kapag sila ay nagsanib ay nabubuo 
ang isang bagong anyo, sila ay nagiging tubig. Ganito 
rin sa puno. Ang puno sa katotohanan ay resulta ng 
pagbabago ng mga materyal na non-botanical o walang 
kinalaman sa halaman. 

Lahat ng mga prosesong ito ay gumagamit ng prinsipyo 
ng pagpapalit. Tulad ng ispiritwalidad na mapag-isip sa 
pamamagitan ng prinsipyo ng pagpapalit ay nagiging 
ispiritwal ang tao. Ang tunay na ispiritwalidad, na 
isang gawaing intelektuwal, ito ay isang siyensiya ng 
paghubog na panloob at ang mga materyal na bagay 
ay hindi direktang nag-aambag sa paghuhubog na ito. 
Sa katotohanan, ang materyal na buhay ay nagiging 
mas makabuluhan sa pamamagitan ng aktibong 
gampanin ng ispiritwalidad sa pagpapahusay na 
intelektuwal at ang idudulot nitong pag-unlad sa 
sangkatauhan. Ang ispiritwalidad ay hindi tulad ng 
iniisip ng iba na pumipigil sa proseso ng pag-iisip, 
bagkus ay nagpapahusay pa sa gawaing intelektuwal 
sa kumpletong kahulugan nito. Sa madaling salita, ang 
tunay na ispiritwalidad o mapag-isip na ispiritwalidad 
ay nagdudulot na ang tao ay maging pinakamainam. 


Ang Ideolohiya ng 

Ispiritwalidad 





